**ΘΕΜΑ : Μη υπογραφή ΑΠΕ**

Ημερομηνία υποβολής : ***14/11/2024***

**Ερώτηση :**

**Άρθρο 156**

*7. Οι Α.Π.Ε. και τα Πρωτόκολλα Κανονισμού Τιμών Μονάδας Νέων Εργασιών που τους συνοδεύουν συντάσσονται από τη διευθύνουσα υπηρεσία και υπογράφονται από τον ανάδοχο ανεπιφύλακτα ή με επιφύλαξη. Αν ο ανάδοχος αρνηθεί την υπογραφή, του κοινοποιείται ο ανακεφαλαιωτικός πίνακας και τα πρωτόκολλα, σύμφωνα με το άρθρο 143, περί κοινοποίησης στον ανάδοχο εκπροσώπησης.*

*Στην περίπτωση αυτή, όπως και στην περίπτωση που ο ανάδοχος υπέγραψε τα σχετικά έγγραφα με επιφύλαξη, δικαιούται να υποβάλει ένσταση.*

***Διαδικασία έγκρισης Α.Π.Ε. και τα ΠΚΤΜΝΕ:***

*Ο Α.Π.Ε. και τα πρωτόκολλα νέων τιμών εγκρίνονται με ή χωρίς διορθώσεις από την Προϊσταμένη Αρχή, στην οποία διαβιβάζονται μαζί με την ένσταση του αναδόχου, την αιτιολογική έκθεση για την ανάγκη των τροποποιήσεων, τον τρόπο κανονισμού των τιμών και κάθε σχετική πληροφορία. Αν έχει υποβληθεί ένσταση, διατυπώνεται και η γνώμη της διευθύνουσας υπηρεσίας στο περιεχόμενο της ένστασης αυτής.*

***Σε περίπτωση άσκησης ένστασης:***

*Σε περίπτωση άσκησης ένστασης η Προϊσταμένη Αρχή οφείλει να αναμείνει την απόφαση επ’ αυτής πριν από την έγκριση του Α.Π.Ε.. Μετά από την έγκριση του Α.Π.Ε., ο ανάδοχος είναι υποχρεωμένος να εκτελέσει τις σχετικές εργασίες χωρίς αυτό να θίγει τα δικαιώματά του για επίλυση της διαφοράς.*

και

***Άρθρο 174***

*1. α. Κατά των εκτελεστών πράξεων ή παραλείψεων της διευθύνουσας υπηρεσίας ή της Προϊσταμένης Αρχής ή του κυρίου του έργου, που προσβάλλουν για πρώτη φορά δικαίωμα του αναδόχου, χωρεί ένσταση. Η ένσταση απευθύνεται στο κατά περίπτωση, σύμφωνα με τις κείμενες διατάξεις, αρμόδιο αποφαινόμενο όργανο, και ασκείται είτε με επίδοση με δικαστικό επιμελητή είτε με ηλεκτρονική αποστολή, σύμφωνα με τα άρθρα 15, 19, 29 και 50 του ν. 4727/2020 (Α’ 184), στη διευθύνουσα υπηρεσία ή την Προϊσταμένη Αρχή που εξέδωσε την προσβαλλόμενη πράξη ή στο αποφαινόμενο όργανο, μέσα σε ανατρεπτική προθεσμία δεκαπέντε (15) ημερών από την κοινοποίηση της πράξης ή τη συντέλεση της παράλειψης. Η παράλειψη της ως άνω επίδοσης ή ηλεκτρονικής αποστολής, καθιστά την ένσταση απαράδεκτη.*

Έχω στείλει έναν ΑΠΕ σε ανάδοχό μας, με Επίδοση

Ο ΑΠΕ συντάχθηκε από την Υπηρεσία και θέλω να πάω το θέμα παρακάτω

Περιμένω ένσταση του αναδόχου; σύμφωνα με τα αναφερόμενα στό παραπάνω σημείο του άρθρου 156 παρ 7

Αν ναι σε πόσο χρονικό διάστημα;

Μετά την πάω στην Προϊσταμένη Αρχή δηλαδή στο Δημοτικό Συμβούλιο με ΑΠΟΨΕΙΣ της Υπηρεσίας;

ΓΙΑ ΝΑ ΚΑΝΕΙ ΕΝΣΤΑΣΗ πρέπει να έχει υπογράψει τον ΑΠΕ με επιφύλαξη;

ΑΝ ΔΕΝ ΕΧΕΙ ΥΠΟΓΡΆΨΕΙ τον ΑΠΕ με επιφύλαξη απορρίπτεται η ένσταση του ΓΙΑ ΤΥΠΙΚΟΥΣ ΛΟΓΟΥΣ ή περιμένω ένσταση σύμφωνα με τα αναφερόμενα στο άρθρο 174 παρ 1

ΓΙΑ ΝΑ ΚΑΝΕΙ ΕΝΣΤΑΣΗ πρέπει να εχει υπογράψει τον ΑΠΕ με επιφύλαξη;

ΑΝ ΔΕΝ ΕΧΕΙ ΥΠΟΓΡΆΨΕΙ τον ΑΠΕ με επιφύλαξη απορρίπτεται η ένσταση του ΓΙΑ ΤΥΠΙΚΟΥΣ ΛΟΓΟΥΣ

ΣΤΗΝ ΕΙΣΗΓΗΣΗ μας στο Τεχνικό Συμβούλιο έργων, μένουμε στο ΤΥΠΙΚΟ ότι δεν υπέγραψε; ή μιλάμε και για τα ουσιαστικά;

**Απάντηση:**

### Ενέργειες της ΔΥ για την σύνταξη και έγκριση Α.Π.Ε και Π.Κ.Τ.Μ.Ν.Ε

Ο Ανακεφαλαιωτικός Πίνακας Εργασιών αποστέλλεται με μέριμνα του Επιβλέποντα με διαβιβαστικό έγγραφο στον Προϊστάμενο της Διευθύνουσας Υπηρεσίας, στο οποίο αναφέρονται και οι απόψεις του Επιβλέποντα σε τυχόν ένσταση του Αναδόχου, το οποίο ελέγχει και υπογράφει ο Προϊστάμενος της Διευθύνουσας Υπηρεσίας και στη συνέχεια, μετά από έλεγχο, υπογράφει ο Διευθυντής της Υπηρεσίας. Μετά την έγκρισή τους, ο ΑΠΕ και το ΠΚΤΜΝE κοινοποιούνται με μέριμνα του Επιβλέποντα στον Ανάδοχο, ο οποίος είναι υποχρεωμένος να εκτελέσει τις σχετικές εργασίες, χωρίς να θίγεται το δικαίωμα του για επίλυση τυχόν διαφοράς.

Οι ΑΠΕ οι οποίοι συντάσσονται για τις περιπτώσεις αυτές, περιλαμβάνουν σε χωριστό κεφάλαιο τις υπόψη συμπληρωματικές εργασίες. Ο ΑΠΕ και το ΠΚΤΜΝE συνοδεύονται από έκθεση που συντάσσεται από τον Επιβλέποντα και περιλαμβάνει ειδική αιτιολόγηση για τις αναγκαίες, λόγω απροβλέπτων περιστάσεων, εργασίες και για την τυχόν αύξηση των συμβατικών ή νόμιμα κανονιζομένων ΤΜΝE.

Ως προς το τεκμήριο εκτέλεσης υπερσυμβατικών εργασιών (Πότε δικαιούται αμοιβής ή αποζημιώσεως για αυτές.) σε Δημοτικά έργα αναφέρουμε την ΣΤΕ 5117/2012, σύμφωνα με την οποία *τα άρθρα 200 και 288 του ΑΚ δεν θεμελιώνουν αξίωση του αναδόχου προς αποζημίωση για μεταβολές που επέφερε μονομερώς στους όρους εκτελέσεως του έργου. Δεν αποδείχθηκε ότι ο ανάδοχος εκτέλεσε τις ένδικες εργασίες κατόπιν τήρησης της νόμιμης διαδικασίας και ορθά απορρίφθηκε το αίτημά του για σύνταξη ΑΠΕ και ΠΚΤΜΝΕ για την εκ των υστέρων νομιμοποίησή τους.*

Ο ΑΠΕ και τα ΠΚΤΜΝE υπογράφονται για λογαριασμό της Διευθύνουσας Υπηρεσίας από τον Επιβλέποντα μηχανικό του Έργου και τον Προϊστάμενο της Διευθύνουσας Υπηρεσίας Κατασκευών. Φέρει επίσης την υπογραφή του Αναδόχου, με επιφύλαξη ή χωρίς. Για τις περιπτώσεις άρνησης του Αναδόχου να υπογράψει τον ΑΠΕ ή υπογραφής του με επιφύλαξη, αναφέρονται ανωτέρω οι διαδικασίες που ακολουθούνται. Ο ΑΠΕ και τα ΠΚΤΜΝE συντάσσονται σε επτά (7) αντίγραφα εκ των οποίων τέσσερα (4) αποστέλλονται στην Προϊσταμένη Αρχή για έλεγχο και έκδοση εγκριτικής απόφασης και από ένα (1) αντίγραφο για το Τμήμα Κατασκευών (αρχείο Διευθύνουσας Υπηρεσίας), για τον Επιβλέποντα και για τον Ανάδοχο.

Συμπληρωματικά αναφέρουμε τα εξής :

* Το σχέδιο ΑΠΕ πρέπει να τίθεται υπόψη του Αναδόχου και στο διαβιβαστικό υποβολής του σχεδίου ΑΠΕ να γίνεται μνεία τυχόν αντιρρήσεων αυτού.
* Το σχέδιο ΑΠΕ πρέπει να καλύπτει τις υπερβάσεις όλων των δαπανών (εργασιών, αναθεώρησης, ΦΠΑ).
* Το σχέδιο ΑΠΕ είναι υποχρεωτικό να τηρηθεί από την Υπηρεσία κατά τη σύνταξη του κανονικού ΑΠΕ.

**Ανακεφαλαιωτικά,** υπογραμμίζουμε τα ακόλουθα :

**Θεμελίωση δικαιώματος υποβολής ένστασης του Αναδόχου επί Α.Π.Ε. και τα ΠΚΤΜΝΕ**

Αφού οι Α.Π.Ε. και τα ΠΚΤΜΝΕ συνταχθούν από τη διευθύνουσα υπηρεσία, ο ανάδοχος δικαιούται να υποβάλει ένσταση στις εξής περιπτώσεις:

* στην περίπτωση που ο ανάδοχος αρνηθεί την υπογραφή (αφού του κοινοποιηθεί ο ΑΠΕ και τα ΠΚΤΜΝΕ, σύμφωνα με το άρθρο 143, περί κοινοποίησης στον ανάδοχο εκπροσώπησης) όπως και
* στην περίπτωση που υπέγραψε τα σχετικά έγγραφα με επιφύλαξη,.

**Διαδικασία έγκρισης Α.Π.Ε. και τα ΠΚΤΜΝΕ:**

* Ο Α.Π.Ε. και τα πρωτόκολλα νέων τιμών εγκρίνονται με ή χωρίς διορθώσεις από την Προϊσταμένη Αρχή, στην οποία διαβιβάζονται μαζί με την ένσταση του αναδόχου, την αιτιολογική έκθεση για την ανάγκη των τροποποιήσεων, τον τρόπο κανονισμού των τιμών και κάθε σχετική πληροφορία.
* Αν έχει υποβληθεί ένσταση, αυτή συνοδεύεται και και με ΑΠΟΨΕΙΣ της Υπηρεσίας της ΔΥ ως προς το περιεχόμενο της ένστασης αυτής.

**Σε περίπτωση άσκησης ένστασης:**

* Σε περίπτωση άσκησης ένστασης η Προϊσταμένη Αρχή οφείλει να αναμείνει την απόφαση επ’ αυτής πριν από την έγκριση του Α.Π.Ε..
* Μετά από την έγκριση του Α.Π.Ε., ο ανάδοχος είναι υποχρεωμένος να εκτελέσει τις σχετικές εργασίες χωρίς αυτό να θίγει τα δικαιώματά του για επίλυση της διαφοράς.

**Πρόσφατη Νομολογία περί της Διαδικασίας έγκρισης Α.Π.Ε. και τα ΠΚΤΜΝΕ:**

*271/2024 ΔΕΦ ΛΑΡΙΣΑΣ (ΤΡΙΜ)*

Έργα ΟΤΑ. Αξίωση εργολαβικού ανταλλάγματος για επιπρόσθετες και υπερσυμβατικές εργασίες στο πλαίσιο εκτελέσεως συμβάσεως δημοσίου έργου.

* Απαιτείται η τήρηση της διαδικασίας σύνταξης ανακεφαλαιωτικού πίνακα (Α.Π.Ε.) και πρωτοκόλλου κανονισμού τιμών μονάδας νέων εργασιών (Π.Κ.Τ.Μ.Ν.Ε.), για δε την πληρωμή τους, απαιτείται η διενέργεια επιμέτρησης και η έγκριση του σχετικού λογαριασμού, αποτελούντος την προς τούτο απαιτούμενη πιστοποίηση, καθόσον δεν επιτρέπεται στο διοικητικό Εφετείο να προβεί, το πρώτον, σε κρίση περί του οφειλομένου στον ανάδοχο για τις εργασίες αυτές ποσού, ενώ
* τυχόν παράλειψη της Διευθύνουσας Υπηρεσίας να προβεί στις ανωτέρω ενέργειες ή να αποφανθεί επί σχετικού αιτήματος του αναδόχου θα μπορούσε παραδεκτώς να προσβληθεί αρχικώς με την προβλεπόμενη διαδικασία διοικητικής επίλυσης της διαφοράς ενώπιον των αρμόδιων διοικητικών οργάνων, η οποία αποτελεί προϋπόθεση του παραδεκτού της προσφυγής και, στην συνέχεια, με προσφυγή, προκειμένου να γίνει δεκτό ότι οι εργασίες αυτές είναι πρόσθετες και επί πλέον των συμβατικών και πρέπει να αντιμετωπισθούν συμβατικά με σύνταξη ΑΠΕ και ΠΚΤΜΝΕ, ώστε να καταβληθεί η δαπάνη τους.

Περισσότερα περί της Διαδικασίας έγκρισης Α.Π.Ε. και τα ΠΚΤΜΝΕ στο site: ***dimosies-symvaseis.gr***, στα links:

<https://dimosies-symvaseis.gr/index.php/ektelesi-epivlepsi-ergon/632-kefalaio-ia-ape-kai-pktmne/th-1-anakefalaiotikos-pinakas-ergasion-ape/th-1-2-simeia-prosoxis-stous-a-p-e>

ΚΑΙ

<https://dimosies-symvaseis.gr/index.php/ektelesi-epivlepsi-ergon/633-kefalaio-ia-ape-kai-pktmne/th-1-anakefalaiotikos-pinakas-ergasion-ape/th-1-3-nomologia-peri-egkrisis-a-p-e>